PÁLYÁZATI FELHÍVÁS

2022. évi önerős csapadékvíz gyűjtő edény igénylésére
Budapest Főváros XIV. kerület Zugló Önkormányzata önerő hozzájárulás vállalásával pályázatot hirdet csapadékvíz gyűjtő edény igénylésére
1) A pályázat célja, keretösszege
A lakosság környezettudatos szemléletének elősegítése, növelése, a csapadékvíz háztartási hasznosítása, minimális önerő vállalásának feltételével. 
A pályázaton elnyerhető csapadékvíz gyűjtő edény hozzávetőlegesen 300 liter űrtartalmú, ereszhez csatlakoztatható eszköz.
A pályázat keretösszege 1,7 millió Ft, a szükséges forrás a 2022. évi költségvetésről szóló 4/2022. (III.09) önk. rendelet … melléklet …… kiadások során rendelkezésre áll.
2) A pályázat részletei:
A pályázati részvétel feltétele, hogy a pályázó rendelkezzen a XIV. kerületben kertes ingatlannal, vagy kerttel, telekkel, melyen az összegyűjtött csapadékvíz hasznosítható, felhasználható. (tulajdonos / haszonélvező / bérlő / használó stb. jogcímen). 
Kizárólag úszótelekkel rendelkező társasház nem nyújthat be pályázatot.
Pályázatot nyújthat be:

- magánszemély;
- kerttel, udvarral rendelkező társasház, lakásszövetkezet (a közgyűlés döntése alapján);

- nonprofit szervezet (egyház, alapítvány, egyesület stb.);
- önkormányzati intézmény;
A pályázónak a pályázat elbírálása után, a csapadékvíz gyűjtőedény kiosztásának megkezdése előtt kell a pályázati önrészt megfizetnie, melynek összege 2022-ban: 5.000 Ft/gyűjtő edény.
Ingatlanonként 1 db csapadékvíz gyűjtő edény igénylésére van lehetőség.

Pályázó a Pályázati adatlap aláírásával nyilatkozik, hogy nincs az Önkormányzattal szemben köztartozása vagy bármilyen más jogviszonyból eredően tartozása a 2011. évi CXCV.törvény (Áht.) 50.§ (4) és (5) bekezdés.
3) A pályázat benyújtásának módja
Az igényeket a jelen felhívás mellékletét képező Pályázati adatlap kitöltésével, és határidőn belül történő benyújtásával kell előterjeszteni.

Az igényeket – a rendelkezésre álló keretösszeg erejéig – folyamatosan fogadja be az Önkormányzat.

Társasházak és lakásszövetkezetek esetében közgyűlési határozat szükséges, melyben a lakóközösség vállalja jelen pályázati adatlapon közölt lakossági önrész egyösszegű befizetését. Az erről szóló határozatot a pályázathoz csatolni szükséges.
A pályázóra eső önrészt a Polgármesteri Hivatal írásbeli értesítését követően egy összegben kell befizetni! 
A Pályázati adatlapot a szükséges melléklet csatolásával (társasház ill. lakásszövetkezet esetében a lakóközösség közgyűlési határozata,amelyben vállalják az önerő egyösszegű befizetését)  együtt egy példányban kell benyújtani.

Benyújtás helye: 
	Személyesen:
	Budapest Főváros XIV. kerületi Polgármesteri Hivatal

Ügyfélszolgálat
1145 Bp. Bácskai u. 53.

	Postán:
	Budapest Főváros XIV. kerületi Polgármesteri Hivatal

Főmérnökség Műszaki és Környezetvédelmi Osztály
1145 Bp. Pétervárad u. 2.

	Elektronikusan:
	fomernokseg@zuglo.hu  e-mail címen



4) Pályázat benyújtásának határideje: 

A közlemény megjelenésének napjától, de legkésőbb 2022. december 31-ig, a határidő lejárta után nem áll módunkban a pályázatot figyelembe venni.

A pályázati kiírás a beszerzett esővízgyűjtő edények készletének erejéig nyitott. Pályázatkiíró fenntartja magának a jogot, hogy a benyújtási határidő lejárta előtt közlemény formájában lezárulja, ami a Polgármesteri Hivatal Ügyfélszolgálatán, valamint az Önkormányzat honlapján kerül közzétételre (www.zuglo.hu).

5) Döntéshozatal

A pályázatokat a Képviselő-testület Városfejlesztési Bizottsága bírálja el.
Elbírálás határideje: A Városfejlesztési Bizottság munkarendjéhez igazodva a Pályázati adatlap beérkezésétől számított 30 napon belül. A pályázók a döntésről az elbírálást követő 15 napon belül értesítést kapnak.

Érvénytelen a pályázat:

- ha a pályázat lezárást követően kerül benyújtásra;
- ha a Pályázati adatlap kitöltése hiányos, és a hiánypótlási felhívásban megjelölt határidőig az abban foglaltaknak a Pályázó nem tesz eleget.
6) Értesítés a lakossági önrész teljesítésének módjáról
A pályázati adatlapon a Pályázó nyilatkozik arról, hogy az őt terhelő önrészt egy összegben, a csapadékvíz gyűjtő edény kiosztását megelőzően az Önkormányzat részére befizeti. 
Pozitív elbírálás esetén a pályázó az írásbeli értesítést követően befizetéssel vagy átutalással a Budapest Főváros XIV. Kerület Zugló Önkormányzat Környezetvédelmi Alap  11784009-15514004-02130000 számú számlájára teljesíti a pályázati önerő összegét (5000 Ft). Átutalás esetén a Közlemény rovatban fel kell tüntetni, a Pályázó nevét és azt, hogy „csapadékvíz gyűjtő edény-önrész”.
7) A csapadékvíz gyűjtő edény kiosztásának módja
A nyertes pályázó a csapadékvíz gyűjtő edényt- az önerő befizetését követően - előre egyeztetett időpontban a ……... 1145 Budapest…….. szám alatti telephelyén veheti át, átvételi elismervény ellenében.
ADATKEZELÉSI TÁJÉKOZTATÓ

lakossági esővízgyűjtő edény  pályázathoz kapcsolódó adatkezeléshez

1. Adatkezelő megnevezése

Budapest Főváros XIV. Kerület Zugló Önkormányzata (a továbbiakban: Adatkezelő)

székhely: 1145 Budapest, Pétervárad utca 2.

telefon: +361/872-9100

email cím: info@zuglo.hu
2. Az Adatkezelő képviselője: Horváth Csaba polgármester

3. Az adatvédelmi tisztviselő neve és elérhetősége

Adatvédelmi tisztviselő: dr. Drávai Bernadett

közvetlen elérhetőségei: email címe: adatvedelem@zuglo.hu; telefon: +361/872 9118

4. Az adatkezelés célja és a kezelt adatok köre

a) Az adatkezelés célja a lakossági esővíz gyűjtő edény pályázatra történő jelentkezés, annak elbírálása

	Adatkör
	Cél

	I. pályázati adatlap

· természetes személy neve

· levelezési címe

· telefonszáma

· email címe

II. használatba adási megállapodás során kezelt adatok

· természetes személy neve

· címe

· személyi igazolvány száma

· telefonszáma

· adószáma
	esővíz gyűjtő edény pályázatra jelentkezés, kapcsolattartás a jelentkezővel

használati megállapodás megkötése a sikeres pályázóval


5. Az adatkezelés jogalapja

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló az Európai Parlament és Tanács (EU) 2016/679 Rendelete (a továbbiakban: GDPR) 6. cikk (1) bekezdés a) pontja alapján az érintett hozzájárulását adta személyes adatainak egy vagy több konkrét célból történő kezeléséhez

A kezelt adatok köre, amennyiben azokat nem az érintett bocsátotta a Hivatal rendelkezésére

Az Adatkezelő nem kezel olyan személyes adatot, amelyet nem az érintettől gyűjt.

6. A személyes adatok címzettjei, illetve a címzettek kategóriái

Az Adatkezelő nem továbbít személyes adatot más címzett részére.

7. A személyes adat tárolásának ideje

Az önkormányzati hivatalok egységes irattári tervének kiadásáról szóló 78/2012.(XII.28.) BM rendelet E104 pontja szerint az Adatkezelő az adatokat az érintett által történő hozzájárulás visszavonásáig, ennek hiányában a hozzájárulás megadásától számított 5 évig őrzi meg, ezt követően haladéktalanul törli.

8. Az adatok megismerésére jogosultak köre

A kezelt adatokat az Adatkezelő hatáskörében eljáró valamennyi olyan ügyintéző megismerheti, akinek munkakörébe tartozó feladatai ellátásához, a pályázat elbírálása céljából az elengedhetetlenül szükséges. 

Történik-e automatizált döntéshozatal az adatkezelés során:

Az adatkezelés során automatizált döntéshozatal nem történik.

9. Az érintett adatkezeléssel kapcsolatos jogai

9.1.  Határidő

Az Adatkezelő az érintett jogai gyakorlására irányuló kérelmét az annak beérkezésétől számított 15 napon belül teljesíti. A kérelem beérkezésének a napja a határidőbe nem számít bele. Az Adatkezelő szükség esetén, figyelembe véve a kérelem bonyolultságát és a kérelmek számát, ezt a határidőt további 30 nappal meghosszabbíthatja. A határidő meghosszabbításáról az Adatkezelő a késedelem okainak megjelölésével a kérelem kézhezvételétől számított 15 napon belül tájékoztatja az érintettet.

9.2. Az adatkezeléssel kapcsolatos érintetti jogok

9.2.1 A tájékoztatás kéréséhez való jog

Az érintett személy az 3. pontban megadott elérhetőségeken keresztül tájékoztatást kérhet az Adatkezelőtől arról, hogy:

· mely személyes adatait,

· milyen jogalapon,

· milyen adatkezelési cél miatt

· milyen forrásból

· meddig kezeli

· kinek, mikor, mely személyes adatokhoz biztosított hozzáférést, vagy kinek továbbította a személyes adatait

Az érintett tájékoztatás kérési igényét legfeljebb 15 napon belül, személyes megjelenés során adja át, vagy azt követően az általa megadott elérhetőségekre megküldve teljesíti

9.2.2. A helyesbítéshez való jog

Az érintett személy a 3. pontban megadott elérhetőségeken keresztül kérheti, hogy az Adatkezelő módosítsa valamely személyes adatát. Az Adatkezelő a kérést legfeljebb 15 napon belül teljesíti, és erről az általa megadott elérhetőségeken értesíti az érintett személyt, amennyiben az hitelt érdemlően igazolni tudja a helyesbített adat pontosságát.

9.2.3. A zároláshoz való jog

Az érintett személy a 3. pontban megadott elérhetőségeken keresztül kérheti, hogy az Adatkezelő az adatait zárolja (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával). A zárolás addig tart, amíg az érintett által megjelölt indok szükségessé teszi az adatok tárolását.

Amennyiben az adatkezelésre előírt megőrzési határidő eltelt vagy az adatkezelés jogellenes, a kezelt személyes adatok törlésre kerülnek, azonban az érintett jogi igények előterjesztése, érvényesítése vagy védelme céljából kérheti, hogy az adatainak törlése helyett azokat azAdatkezelő tovább tárolja. Erre vonatkozó igény, írásban, postai úton megküldött kérelemmel terjeszthető elő az igény érvényesítésének és a kért további tárolási időnek a megjelölésével.

9.2.4. A hozzájárulás visszavonásának a joga

Az érintett személy hozzájárulását bármely időpontban visszavonhatja, amely visszavonás nem érinti a visszavonás előtt a hozzájárulás alapján végrehajtott adatkezelés jogszerűségét.

9.2.5. A törléshez való jog

Az érintett jogosult arra, hogy az Adatkezelő, kérésére indokolatlan késedelem nélkül törölje a rá vonatkozó személyes adatokat, amennyiben a személyes adatokra már nincs szükség abból a célból, amelyből gyűjtötték, vagy az érintett visszavonja hozzájárulását.

Érintetti jogairól teljes terjedelemben a GDPR-ból, különösen annak III. fejezetéből tájékozódhat teljes részletességgel, amely magyar nyelven elérhető több jogszabálygyűjteményben, továbbá az Európai Unió Hivatalos Lapja következő linkjén is: https://eur-lex.europa.eu/legal-content/HU/TXT/HTML/?uri=CELEX:32016R0679.

10. Jogorvoslathoz való jog

Ha az érintett úgy ítéli meg, hogy az Adatkezelő a személyes adatai kezelése során megsértette a hatályos adatvédelmi követelményeket, akkor

· panaszt nyújthat be a Nemzeti Adatvédelmi és Információszabadság Hatósághoz

cím: 1055 Budapest, Falk Miksa utca 9-11.

postacím: 1374 Budapest, Pf.: 603

email: ugyfelszolgalat@naih.hu; honlap: www.naih.hu
· emellett panaszt nyújthat be más tagállam felügyeleti hatóságánál is

· A polgári perrendtartásról szóló 2016. évi CXXX. törvény vonatkozó rendelkezései alapján lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve aHivatal székhelye szerint illetékes törvényszéknél nyújtsa-e be keresetét. A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-kereso oldalon. AHivatal székhelye szerint a perre a Fővárosi Törvényszék rendelkezik illetékességgel.

Amennyiben bármilyen kérése vagy kérdése van az adatkezeléssel kapcsolatban, kérelmét postai úton a 1145 Budapest, Pétervárad utca 2. címre, vagy elektronikusan az adatvedelem@zuglo.hu  email címre küldheti. Válaszunkat késedelem nélkül, de legfeljebb 30 napon belül küldjük az Ön által meghatározott címre.

Budapest, 2022. május 23.

